Ane Lindane

Ane  Miren Hernández Unda, Ane Lindane izenez ezaguna (Barakaldo, Bizkaia, 1988ko abuztuaren 20a) aktorea, umoregilea eta bakarrizketalaria da.
250px|thumb|Ane Lindane, Hasta la potxola me tenéis liburua sinatzen. Durangoko azoka, 2023.

 Bizitza 
Barakaldon jaioa, Ane Lindanek arte batxilergoko ikasketak amaitu aurretik utzi zituen, baina eskola graduatua eskuratu zuen. 2007an, EGA ere bereganatu zuen.

 Ibilbidea 
Irola irrati librean hainbat urtez jardun zuen, esatari. 

Stand-up generoko komedia egiten du, bai euskaraz, bai gaztelaniaz. Raquel Torresekin batera Despotorropen zuzentzen eta aurkezten du, emakume umoregileentzat Bilbon dagoen lehen mikrofono irekia eta Euskal Herriko bakarra, oraingoz (2023).

2019an, ETB 1eko Autentikoak saioan lan egin zuen, gidoilari eta sekzio baten aurkezle.

Gero, 2022an, EITBren Gaztea cover lehiaketan kolaboratzaile komikoa izan zen, ikus-entzuleei eta parte hartzaileei elkarrizketatzen, bai eta bakarrizketa umoristiko laburrak egiten ere.

Bideo barregarriak ere egiten ditu, Interneten. Hasta la potxola me tenéis liburuaren egilea da.

2025eko ekainaren 30ean, Espainiako Abokatu Kristauen Fundazioak leporatu zion «eliza bateko aldare nagusira igotzea, gurutze batekin masturbatzen zela simulatzea eta bideoak sare sozialetan zabaltzea», aurreko egunean EHZ festibalean eman zuen bakarrizketaren karietara. Fundazioaren arabera, Arberatze-Zilhekoako (Nafarroa Beherea) elizan egindako bakarrizketa Espainiako Zigor Kodearen 525. artikuluan idatzirikoa haustu zuen. Ondorioz, bakarrizketalariak «eskarnio delitu bat» egin zuela azpimarratu zuen. Baionako frantses fiskaltzak adierazi zuen ikertuko zuela ea Lindanek «esposizio sexuala, degradazioa eta erlijio arrazoiengatiko gorrotoa bultzatzen» zuen.

 Liburuak 

 Hasta la potxola me tenéis. (Zorrotz, 2023).

 Bakarrizketak 

 Idos a la mierda con vuestros putos tatuajes.
 Ojetes monolingües.
 Despotorre.
 Sirenak? Ez, eskerrik asko.

 Kolaborazioak 

 Pikara magazine aldizkarian kolaborazioak egiten ditu.

 Aitortzak 

 2020an Bilboko inauterietako Farolín izan zen jai batzordeak aukeratuta. Farolín Bilboko pertsona bat izaten da, «bere jarduera profesionalean edo publikoan nabarmen bereizten dena, gainera, bere botxera izaeragatik harrotzen dena, eta bere goiburu nagusia 'Beti haratago' izan daitekeena». Jai Batzordearen ustez, «zalantzarik gabe, Ane Lindanek  primeran erantzuten zion» profil horri. Izan ere, Anek «umorea du ezaugarri nagusi eta halaxe erakusten du bere bakarrizketetan.

 Erreferentziak 

 Kanpo estekak 

 ANE LINDANE & NIKO VÁZQUEZ/ Zorrotz #62
 Elkarrizketa: Ez dago umorerik erridikulurik gabe  Berria, 2023.07.04

Kategoria:Bilbotarrak
Kategoria:Bizkaiko aktoreak
Kategoria:Euskal Herriko emakume aktoreak
Kategoria:XXI. mendeko Euskal Herriko idazleak
Kategoria:XXI. mendeko emakume idazleak
Kategoria:Euskal Herriko umoristak
Kategoria:Emakume umoristak
Kategoria:Euskal Herriko ateoak